З любоўю ў Госпадзе вітаю ў гэты юбілейны год і віншую з Ражджаством Хрыстовым усіх суайчыннікаў нашых, што жывуць у рассеянні: увесь адзінаверны праваслаўны свет і ўсіх, хто ва ўсякім народзе носіць імя Хрыстова і імкнецца выконваць Евангельскія запаведзі. Па словах Самога Госпада Іісуса, Яму належала нарадзіцца, здзейсніць Сваё служэнне, быць распятым, пахаваным і ўваскрэснуць на трэці дзень, каб паслужыць "пакаянню і адпушчэнню грахоў ва ўсіх народах, пачынаючы з Іерусаліма" (Лк.24:47). І таму, дарагія браты і сёстры, памнажэнне гарачай любові да Бога і да чалавека застаецца галоўнай гістарычнай задачаю хрысціян, бо свет гэты нават у святую ноч замярзае ў сваёй адчужанасці ад Сонца Праўды. Сагрэць і збавіць, паводле слова святога апостала Паўла, "хаця б некаторых" (1 Кар.9:22), могуць толькі нашы свяцільнікі веры, напоўненыя алеем добрых спраў, бо яны адзіныя маюць вечную каштоўнасць пасярод мітусні свету гэтага. Віншую ўсіх з Ражджаством Хрыстовым і жадаю вам, узлюбленыя браты і сёстры, каб сэрцы вашыя палымнелі вераю і любоўю, асвятляючы шлях Збавіцелю, бо Ён адразу прыйдзе ў адказ на малітоўны заклік веруючых у Яго:"Так, прыдзі, Госпадзі Іісусе!" (Адкр.22:20). Амінь. ФІЛАРЭТ, Мітрапаліт Мінскі і Слуцкі, Патрыяршы Экзарх усяе Беларусі. Назад